दसैंंको सांस्कृतिक महत्त्वलाई न्यूनाङ्कन गर्न मिल्दैन। तर, यसको आर्थिक पक्षलाई भने गम्भीरतापूर्वक मनन गर्नुपर्दछ। अब हामीले सोच्ने बेला भएको छ, नेपालीहरूको दसैंं खर्चलाई थोरै प्रतिशतले मात्र घटाउन सकिए कतिवटा जलविद्युत् आयोजना निर्माण गर्न सकिन्छ? कतिवटा ठूला उद्योग सञ्चालन गर्न सकिन्छ? कतिवटा विश्वविद्यालय वा अस्पताल निर्माण गर्न सकिन्छ? यो शिराबाट हामीले चिन्तन गर्न सक्यौं र व्यवहारमा लागू गर्न सक्यौं भने नेपालले काँचुली फेर्न समय लाग्दैन। नेपालीहरूले दसैंं अवधिमा गर्ने खर्चलाई १० देखि २० प्रतिशतमात्र कम गरेर त्यसलाई उत्पादनमूलक क्षेत्रमा लगानी गर्न सकियो भने पछिल्ला दसैंंहरूमा नेपालीहरूले झन् बढी खर्च गर्न सक्नेछन्।
